ร้านอาหารมีหลายโซน แนะนำให้เดินดูก่อนค่อยเลือกที่นั่ง บริเวณใกล้ที่จอดรถจะเป็นโซนที่นั่งใหม่ พนักงานจะงงๆ การบริการอาจต้องพัฒนามากขึ้นในช่วงต้อนรับลูกค้าหรือหาโต๊ะให้ลูกค้า ทานอาหารร้านนี้คือให้เน้นที่อาหารอย่าเน้นเรื่องบรรยากาศนะคะ

อาหารที่สั่งมาวันนี้สำหรับทาน 4 คน อาจจะดูเยอะไปหน่อยเนื่องจากหน้าทานหลายอย่างเลยเลือกเอาออกยาก สรุปมาที่ 7 อย่าง

1. ข้าวผัดกุ้งปู
อันนี้เด็ดมากๆๆๆๆ ไม่สั่งคือพลาด เท่าที่กินข้าวผัดมา ตอนนี้ขอยกให้ที่นี่เป็นที่หนึ่งในดวงใจ รสชาตถูกปากเรามาก

2. เนื้อปูผัดผงกระหรี่ 
อร่อยค่ะเนื้อปูสด รสชาตได้ สั่งเป็นจานเล็กมาเพราะทานกัน 4 คน 

3. กุ้งซอสมะขาม 3 รส
อร่อยดี แต่พอดีเราทานเมนูนี้บ่อยเลยไม่ได้รู้สึกพิเศษอะไร

4. ปลาหมึกผัดกระเทียม
อันนี้เสียใจมากเพราะส่วนตัวชอบทานปลาหมึก และเมนูนี้เป็นเมนูแนะนำของร้าน จานนี้ไม่ร้อน เหมือนผัดไว้ก่อนแล้วทิ้งไว้ เลยทำให้ปลาหมึกค่อนข้างเหนียวและไม่อุ่น ถ้าเสริฟตอนทำเสร็จใหม่ๆน่าจะอร่อย อันนี้ทานไม่หมดแต่ห่อกลับด้วยความหวังว่าถ้าไปอุ่นร้อนที่บ้านเผื่อจะดีขึ้น

5. หอยจ้อปู
ไส้ปูแน่น รสชาตดี

6. กระหล่ำปลีผัดน้ำปลา
เห็นคนสั่งเยอะเลยสั่งบ้าง รสชาตอร่อยเลยทีเดียว แต่จานนี้มาช้ากว่าจานอื่นเกือบ 20 นาที ทำให้ทานไม่หมดต้องห่อกลับ

7. ปลาเต๋าเต้ยต้มบ๊วย
เมนูเจ้กๆที่เราชอบ น้ำซุปรสชาตดีมากๆ ความสดของปลาเกินบรรยายจริงๆ ชิ้นใหญ่มากๆคุ้มค่ากับราคา เสริฟเป็นหม้อไฟ หม้อนี้ราคา 900 บาท ชอบมากจริงๆแต่ทานไม่หมดเนื่องจากมาหลังจานอื่นประมาณ 20 นาทีซึ่งน้องที่รับเมนูตอนสั่งอาหารได้บอกไว้ก่อนแล้ว ทานไม่หมดห่อกลับตามสูตรค่ะ


สำหรับราคาอาหารทั้งหมด 3,000 บาท ซึ่งปลาก็ 900 บาทแล้ว 2,100 บาทสำหรับ 6 จานถือว่าราคาโอเคอยู่ เทียบกับความสดและรสชาตถือว่าไม่แพง อยู่ในราคาที่เหมาะสม

อีกอย่างที่สังเกตให้ ทานไม่หมดห่อกลับเยอะมาก ถ้าอย่างทานหลายอย่างแนะนำให้มาหลายๆคนค่ะ

หลังจากทานเสร็จก็แนะนำซื้อ กล้วยเบรกแตก กับ น้ำมะพร้าวกลับไปทานเล่นนะคะ เหมือนด้านหน้าราคากล้วยเบรกแตกจะ 35 บาทต่อถุง 3 ถุงร้อย ด้านหลังในตัวร้านถุงละ 45 บาท



